laion/Wikipedia-Exotic huggingface dataset:
জেমস এলসওর্থ (কুস্তিগির)

জেমস এলসওর্থ মরিস (জন্ম: ডিসেম্বর ১১, ১৯৮৪) হলেন একজন মার্কিন পেশাদার কুস্তিগির এবং পেশাদার কুস্তি সহায়তাকারক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জেমস এলসওর্থ নামে কুস্তি করেন। পূর্বে মরিস "প্রিটি" জিমি ড্রিম নামে স্বাধীন সার্কিটে কুস্তি করেছেন। "James Ellsworth profile"। Cagematch। সংগ্রহের তারিখ অক্টোবর ২১, ২০১৬।  "James Ellsworth"। WWE.com। সংগ্রহের তারিখ নভেম্বর ২৩, ২০১৬।  পেশাদারি কুস্তি প্রবেশদ্বার ডাব্লিউডাব্লিউই.কম-এ জেমস এলসওর্থ টুইটারে জেমস এলসওর্থ
মোহাম্মদ আজিজ (চিকিৎসক)

ডাঃ মোহাম্মদ আজিজ একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন। ডাঃ মোহাম্মদ আজিজ ১৯৫৪ সালে ঢাকা মেডিকেল কলেজ থেকে এমবিবিএস পাশ করেন।এরপর ১৯৬২ সালে মার্কিন যুক্তরাষ্ট্রের ইউনিভার্সিটি অফ মিনেসোটা থেকে ক্লিনিক্যাল প্যাথলজিতে পিএইচডি করেন। এরপর জন হপকিন্স বিশ্ববিদ্যালয় থেকে পোস্ট ডক্টরাল এবং লন্ডন স্কুল অফ হাইজিন এন্ড ট্রপিক্যাল মেডিসিন থেকে ক্লিনিক্যাল মেডিসিন ইন দি ট্রপিকসে ডিপ্লোমা অর্জন করেন। ১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন। মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান। ১৯৮৭ সালের ২৫ নভেম্বর ডাঃ মোহাম্মদ আজিজ পাকস্থলীর ক্যান্সারে আক্রান্ত হয়ে মৃত্যুবরণ করেন। Hoque, Leedy (২০১৫-১১-৩০)। "A Trailblazer in Medicine"। The Daily Star (ইংরেজি ভাষায়)। সংগ্রহের তারিখ ২০২৩-০৮-১২।  https://medivoicebd.com/article/5462/%E0%A6%9A%E0%A6%BF%E0%A6%95%E0%A6%BF%E0%A7%8E%E0%A6%B8%E0%A6%BE%E0%A6%AC%E0%A6%BF%E0%A6%9C%E0%A7%8D%E0%A6%9E%E0%A6%BE%E0%A6%A8%E0%A7%87-%E0%A6%AF%E0%A7%87-%E0%A6%A8%E0%A7%8B%E0%A6%AC%E0%A7%87%E0%A6%B2-%E0%A6%AA%E0%A7%81%E0%A6%B0%E0%A6%B8%E0%A7%8D%E0%A6%95%E0%A6%BE%E0%A6%B0%E0%A7%87%E0%A6%B0-%E0%A6%AD%E0%A6%BE%E0%A6%97%E0%A7%80%E0%A6%A6%E0%A6%BE%E0%A6%B0-%E0%A6%B9%E0%A6%A4%E0%A7%87-%E0%A6%AA%E0%A6%BE%E0%A6%B0%E0%A6%A4%E0%A7%8B-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6-1499079847[স্থায়ীভাবে অকার্যকর সংযোগ]
চৌধুরী গোলাম আকবর

চৌধুরী গোলাম আকবর (১৬ সেপ্টেম্বর ১৯২১ – ২৯ ডিসেম্বর ১৯৮৮) হচ্ছেন একজন বাংলাদেশি লেখক। তিনি বাংলা একাডেমীতে বাংলাদেশের লোক সাহিত্য সংগ্রাহক হিসেবে দায়িত্ব পালন করেছেন। চৌধুরী গোলাম আকবর মৌলভীবাজার জেলার (বর্তমান কমলগঞ্জ উপজেলা, মৌলভীবাজার জেলা, বাংলাদেশ) দরগাপুর গ্রামে ১৬ সেপ্টেম্বর ১৯২১ সালে জন্মগ্রহণ করেন। ১৯৩৬ সালে তিনি মিডল ইংলিশ পরীক্ষায় উত্তীর্ণ হন। এম.ই পরীক্ষায় পাশের পর, তিনি একটি প্রতিযোগিতামূলক পরীক্ষা দেন এবং ১৯৪২ সালে প্রাথমিক বিদ্যালয়ের শিক্ষক হন। শিক্ষক হওয়ার পর ১৯৫২ সালে তিনি গুরু প্রশিক্ষণ পরীক্ষা পাশ করেন। প্রাইভেট প্রার্থী হিসেবে ১৯৫৪ সালে তিনি ম্যাট্রিকুলেশন পরীক্ষায় উত্তীর্ণ হন। ২৫ বছরের শিক্ষকতা জীবন শেষে, ১৯৬৭ সালে তিনি অবসর গ্রহণ করেন। ২৯শে ডিসেম্বর, ১৯৮৮ সালে তিনি মৌলভীবাজার জেলায় শেষনিঃশ্বাস ত্যাগ করেন। গোলাম আকবরের লোকসাহিত্যের প্রতি বিশেষ আকর্ষণ ছিল। অবসর গ্রহণের পর, তিনি বাংলা একাডেমীর লোক সাহিত্য সংগ্রাহক হিসেবে নিযুক্ত করা হয়। তিনি সিলেট অঞ্চল ঘুরে বেড়ান এবং প্রচুর লোকসাহিত্য ও সংগীত সংগ্রহ করেন। লোকসাহিত্যের উপর তিনি কিছু বই লিখেন এবং অনেকগুলো গীতিকবিতা এবং লোকসাহিত্যের সম্পাদনাও করেন। তিনি বাংলা সাহিত্যে অনেক গদ্য রচনা করেন। জীবনের প্রথম দিকে তিনি কবিতা এবং সংগীত লিখেছেন। তার মৃত্যুর পর, “আমার কবিতা” নামে তার লিখিত কবিতা নিয়ে একটি সংকলিত বই প্রকাশিত হয়। সিলেট গীতিকা (১৯৬৮) খোলাফায়ে রাশেদা বা চার খলিফার পুঁথি (১৯৬৯) সাধক কবি ভবানন্দ (১৯৭৮) সিলেট নাগরি পরিক্রমা (১৯৭৮) রাধারমণ সংগীত (১৯৮১) লোকসাহিত্যে ইসলাম (১৯৮৭) লোকসাহিত্যের কথা (১৯৮৮) রাষ্ট্রভাষা একুশে প্রসঙ্গ (১৯৯৭) জালালাবাদের সাংস্কৃতিক ঐতিহ্য (১৯৯৮) রচনা ও সংগ্রহ সম্ভার ১ম-খণ্ড (২০০৭) শোয়াইব আহমেদ জিবরান (২০১২)। "আকবর, চৌধুরী গোলাম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  বাংলাপিডিয়ায় চৌধুরী গোলাম আকবর
ধীরেন্দ্রলাল ধর

ধীরেন্দ্রলাল ধর (১২ জানুয়ারি, ১৯১৩ - ২০ সেপ্টেম্বর ১৯৯১) একজন খ্যাতনামা বাঙালি সাহিত্যিক। তিনি শিশুসাহিত্যে তার অবদানের জন্যে ভারতের জাতীয় পুরস্কার পান। ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে প্রশিক্ষন নেন ও শিক্ষকতার কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খ্রিষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন। সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা প্রিয়দর্শী অশোক, নীলকর এলো দেশে, মন্দিরে মন্দিরে ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরস্কার পান ধীরেন্দ্রলাল। ১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর। দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৪৩।  "ধীরেন্দ্রলাল ধর"। সংগ্রহের তারিখ ১০ জুলাই ২০১৭।  "au: ধীরেন্দ্রলাল ধর"। সংগ্রহের তারিখ ১০ জুলাই ২০১৭। [স্থায়ীভাবে অকার্যকর সংযোগ]
বিভাবতী বসু

বিভাবতী বসু একজন গান্ধীবাদী সমাজকর্মী ও ভারতের স্বাধীনতা আন্দোলনের অন্যতম সহায়ককারী মহিলা কর্মী ছিলেন। তিনি দেশনেতা ও ব্যারিস্টার শরৎচন্দ্র বসুর সহধর্মিণী। ১৮৯৬ সালে কলকাতায় জন্ম হয় বিভাবতী বসুর। পিতা অক্ষয়কুমার দে বিশ্বাস ও মাতার নাম সুবালা। উনিশ শতকের প্রখ্যাত বাগ্মী শ্যামাচরণ দে ছিলেন অক্ষয়কুমারের জ্যাঠামশাই। দে বিশ্বাস পরিবার ছিল উত্তর কলকাতার একটি সম্ভ্রান্ত পরিবার। তাঁদের পৈতৃক গৃহ ছিল কলেজ ষ্ট্রীটে। সে বাড়িতে সে সময়ের বহু গণ্যমান্য ব্যক্তির নিত্য আসা যাওয়া থাকত। বিভাবতীর এক খুড়তুতো ভাই হলেন প্রখ্যাত কবি ও অধ্যাপক বিষ্ণু দে। ১৯০৯ সালের ৯ ডিসেম্বর কটক নিবাসী জানকীনাথ ও প্রভাবতী বসুর দ্বিতীয় পুত্র শরৎচন্দ্র বসুর সঙ্গে বিভাবতীর বিবাহ হয়। এ বিবাহে রবীন্দ্রনাথ ঠাকুর উপস্থিত ছিলেন। তাঁদের আট সন্তান- চার পুত্র ও চার কন্যা। সুভাষচন্দ্র তাকে মেজোবৌদি বলে সম্বোধন করতেন। কলকাতার বাইরে গেলেই প্রিয় মেজবৌদিকে পত্র লিখতেন সুভাষচন্দ্র। সেসব সারাজীবন আগলে রেখেছিলেন তিনি। বিভাবতী গান্ধীবাদী আন্দোলনে যুক্ত হন। ১৯২১ খৃষ্টাব্দে গান্ধীজির বিদেশী দ্রব্য বর্জন আন্দোলনে সক্রিয় ছিলেন। চরকা কেটে, খদ্দরের কাপড় তৈরি করে বাড়ি বাড়ি বিক্রি করতেন। তার স্বামী শরৎ বসু ও দেবর নেতাজী সুভাষচন্দ্র বসুর বহু গুরুত্বপূর্ণ ও গোপনীয় রাজনৈতিক কাজের সাথী ছিলেন তিনি। বাড়ির পুরুষদের অনুপস্থিতিতে পুলিশ তাদের উডবার্ন রোডের বাড়ি তল্লাশি কর‍তে এলে পরিস্থিতির মোকাবিলা করেন। ১৯৩৪ সালে অসুস্থ সুভাষচন্দ্রকে সরকার বিদেশে পাঠাবার ব্যবস্থা করলে তিনিই সমস্ত ব্যবস্থাপনার দায়িত্বে ছিলেন। ১৯৪১ সালে নেতাজী অন্তর্ধানে যাওয়ার ব্যাপারেও যুক্ত ছিলেন তিনি। ১৯৪১ এ শরৎচন্দ্র বসু গ্রেফতার হলেন। তাঁকে সুদূর দক্ষিণ ভারতে কুনুরে শৈল শহরে পাঠিয়ে দিল ব্রিটিশ সরকার। বহুকাল পরিবারকে জানানোও হয়নি শরৎচন্দ্রের ভৌগোলিক অবস্থান। উডবার্ন পার্কের বাড়ির উপর ছিল কড়া পুলিশি নজর। ১৯৪৫ এ শরৎচন্দ্র মুক্তি পাওয়া পর্যন্ত তাঁকে অনেক কষ্টে সন্তানদের নিয়ে কয়েক বছর কাটাতে হয়েছিল। ১৯৪৮ ও '৪৯ সালে শরৎচন্দ্রের সঙ্গে তিনি ইউরোপের বেশ কিছু দেশ ভ্রমণ করেন। ভ্রমণ করেন মিশরেও। বসু পরিবারের মহিলা সদস্যাদের মধ্যে ভিয়েনা ভ্রমণ কালে তিনিই প্রথম, সুভাষ পত্নী এমিলিয়ে শেংকেল ও কন্যা অনিতাকে বসু পরিবারের মধ্যে গভীর আন্তরিকতার সঙ্গে বরণ করে নেন। ১৯৫০ সালে স্বামী শরৎচন্দ্রের মৃত্যুর পর প্রত্যক্ষ রাজনীতিতে জড়িত হন। কিছুকাল পশ্চিমঙ্গ বিধান সভার সদস্যা ছিলেন। তাঁর কনিষ্ঠা কন্যা বিশিষ্ট শিক্ষাবিদ ও রাষ্ট্রবিজ্ঞানী ডঃ চিত্রা ঘোষ মা বিভাবতী বসুর জীবনের উপর Mother of My Heart: The Story of Bivabati Bose (Thema publishers) বইটি রচনা করেন। ২৩ জুন, ১৯৫৪ সালে ক্যান্সার রোগে আক্রান্ত হয়ে কলকাতায় পরলোক গমন করেন বিভাবতী বসু। তার স্মৃতিতে কলকাতার উডবার্ন পার্কের নতুন নামকরণ করা হয় বিভাবতী সরণি। "Sarat Bose"। myheritage.com। সংগ্রহের তারিখ ১০ জুলাই ২০১৭।  দ্বিতীয় খন্ড, অঞ্জলি বসু সম্পাদিত (২০০৪)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২১৯–২২০।  কলকাতা পুরশ্রী। কলকাতা: কলকাতা পৌরসংস্থা। ২০ জুন, ২০০৯। পৃষ্ঠা ৭।  এখানে তারিখের মান পরীক্ষা করুন: |তারিখ= (সাহায্য)
খামোশ খউফ কি রাত

খামোশ খউফ কি রাত একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডের রহস্য চলচ্চিত্র আইডেন্টিটি'র অনুকরনে এটি নির্মিত। দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমাণ করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতিমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে। জুহি চাওলা - ডাঃ সাক্ষী সাগর শিল্পা শেঠী - সোনিয়া রাখি সাওন্ত - কাশ্মীরা মার্কন্ড দেশপান্ডে - মানস অভতার গিল - জজ কেলি দোর্জি - ক্রিমিনাল Aspinall, Julie (২০০৭)। Shilpa Shetty - The Biography: The Biography। John Blake Publishing, Limited। পৃষ্ঠা 138। আইএসবিএন 978-1-85782-911-2।  Hindi Cinema Year Book। 5। Screen World Publication। ২০০৫। [পৃষ্ঠা নম্বর প্রয়োজন] "Khamoshh - Khauff Ki Raat"। expressindia.indianexpress.com। ১৫ এপ্রিল ২০০৫। সংগ্রহের তারিখ ১০ জুলাই ২০১৭।  "KHAMOSH KHAUFF KI RAAT (2005)"। rottentomatoes.com। সংগ্রহের তারিখ ১০ জুলাই ২০১৭।
মাংকি ডি. লুফি

মাংকি ডি লুফি (ইংরেজি: Monkey D. Luffy) হচ্ছে জনপ্রিয় জাপানি মাঙ্গা সিরিজ ওয়ান পিসের কেন্দ্রীয় কিশোর চরিত্র। সিরিজটি চিত্রিত করেছেন ইচিরো ওডা। ১৯৯৭ সালের ১৯ জুলাই সাপ্তাহিক শনেন জাম্প ম্যাগাজিনে ওয়ান পিসের প্রথম চ্যাপ্টারে মাংকি ডি লুফি চরিত্রটি প্রথম প্রকাশ পায়। লুফি নিজের অজান্তে অতিপ্রাকৃত ফল (গাম-গাম ফ্রুট) খেয়ে ফেলে যার জন্য তার শরীর রাবারের বৈশিষ্ট পায়। লুফি নিজেকে জলদস্যুদের রাজা হিসাবে প্রতিষ্ঠা করতে স্ট্র হ্যাট পাইরেটস নামের জলদস্যু দল তৈরি করে এবং তাদের নিয়ে বিশ্বের সেরা গুপ্তধন “ওয়ান পিস” খুজতে সাগর অভিযানে বেরোয়। লুফি মাংকি ডি গার্পের নাতি এবং মাংকি ডি ড্রাগনের পুত্র। শৈশবে লুফি দত্তক দুই ভাই পোর্টস ডি এস এবং সাবোর সাথেতার পালক মা কাড়লি দাদানের কাছে বেড়ে ওঠে। চরিত্রের জনপ্রিয়তার বিচারে লুফি তিনটি শেনেন জাম্প জরিপে প্রথম হয়েছে। Oda, Eiichiro (২০০৭)। 心中お察しする। One Piece (Japanese ভাষায়)। 45। Shueisha। আইএসবিএন 978-4-08-874314-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Oda, Eiichiro (২০১০)। "585 兄弟盃"। 弟よ। One Piece (Japanese ভাষায়)। 60। Shueisha। আইএসবিএন 978-4-08-870125-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Oda, Eiichiro (২০০৯)। "551 四皇"白ひげ""। ありがとう। One Piece (Japanese ভাষায়)। 56। Shueisha। আইএসবিএন 978-4-08-874761-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Oda, Eiichiro (২০০৫)। One Piece, vol. 7। Viz Media। পৃষ্ঠা 148। আইএসবিএন 1-59116-852-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oda, Eiichiro (২০০২)। One Piece, vol. 24। Shueisha। পৃষ্ঠা 206–209। আইএসবিএন 4-08-873282-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Oda, Eiichiro (২০০৬)। One Piece, vol. 43। Shueisha। পৃষ্ঠা 214–219। আইএসবিএন 4-08-874149-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মাংকি ডি লুফি ওয়েব্যাক মেশিনে আর্কাইভকৃত ১৬ জুলাই ২০১৭ তারিখে — ইন্টারনেট মুভি ডেটাবেজ
১৯৯৪-এর বাংলাদেশ আনসার বিদ্রোহ

বাংলাদেশ সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়ার সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়। ২০২৪-এর বাংলাদেশ আনসার বিদ্রোহ "Chronology of Events" (পিডিএফ)। justice.gov (ইংরেজি ভাষায়)। Archived from the original on ২৯ জুন ২০২৪। সংগ্রহের তারিখ ১২ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "আনসার বিদ্রোহ: ১৯৯৪ সালে হেলিকপ্টার, মর্টার, রকেট লঞ্চার ও মেশিনগান দিয়ে যেভাবে দমন করা হয়েছিল বিদ্রোহী আনসারদের"। বিবিসি বাংলা। ৫ ডিসেম্বর ২০২২। ২৭ আগস্ট ২০২৪ তারিখে মূল থেকে আর্কাইভ করা।  "১৯৯৪ সালের আনসার বিদ্রোহ যেভাবে দমন করা হয়েছিল"। প্রতিদিনের সংবাদ। ৫ ডিসেম্বর ২০২২।  রুখসানা, শায়লা (২০১৭-০৭-১০)। "আনসার বিদ্রোহ: ১৪৪৭ সদস্যকে চাকরিতে পুনর্বহালের নির্দেশ আদালতের - কী ঘটেছিল সে সময়ে?"। বিবিসি বাংলা। সংগ্রহের তারিখ ২০১৭-০৭-১০।  "আনসার বিদ্রোহ: খালাস ১৪৪৭ জনকে চাকরি ফেরত দিতে নির্দেশ"। বিডিনিউজ টোয়েন্টিফোর ডটকম। ২০১৭-০৭-১০ তারিখে মূল থেকে আর্কাইভ করা। সংগ্রহের তারিখ ২০১৭-০৭-১০।  "আনসার বিদ্রোহ : চাকরিচ্যুতদের পুনর্বহালের নির্দেশ"। দৈনিক ইত্তেফাক। ২০১৭-০৫-০৯ তারিখে মূল থেকে আর্কাইভ করা। সংগ্রহের তারিখ ২০১৭-০৭-১০।  "আনসার বিদ্রোহ: ১৪৪৭ জনের মধ্যে সক্ষমদের পুনর্বহালের নির্দেশ"। প্রথম আলো। সংগ্রহের তারিখ ২০১৭-০৭-১০।
রাইপুর ব্লক মহাবিদ্যালয়

রাইপুর ব্লক মহাবিদ্যালয় হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত। রাইপুর ব্লক মহাবিদ্যালয়ের বিভাগগুলি হল: বাংলা ইংরেজি ইতিহাস দর্শন সংস্কৃত সাঁওতালি রাষ্ট্রবিজ্ঞান "Colleges in WestBengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৭।
স্বামী স্ত্রী (১৯৮৭-এর চলচ্চিত্র)

স্বামী স্ত্রী সুভাষ দত্ত পরিচালিত ১৯৮৭ সালের বাংলাদেশী রোম্যান্টিক নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ। স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। শাবানা - সালমা রাজ্জাক - সালাউদ্দিন বাহাদুর আলমগীর - বাদল চৌধুরী পারভীন সুলতানা দিতি - সাবিনা আনোয়ার হোসেন - জনাব খান নারায়ণ চক্রবর্তী - জনাব রহমান রাজীব - রহমানের ব্যবসায়িক অংশীদার আশীষ কুমার লোহ - খলিল তালুকদার জহিরুল হক - ডঃ আলম সিরাজুল ইসলাম - ইকবাল অমল বোস - মন্টু মিয়া সুষমা - সালাউদ্দিনের মা স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা। জাতীয় চলচ্চিত্র পুরস্কার বিজয়ী: শ্রেষ্ঠ পার্শ্ব অভিনেত্রী - পারভীন সুলতানা দিতি "Movie List 1987"। বাংলাদেশ চলচ্চিত্র প্রযোজক পরিবেশক সমিতি। সংগ্রহের তারিখ ১০ জুলাই ২০১৭। [স্থায়ীভাবে অকার্যকর সংযোগ] "স্মরণে কিংবদন্তি সুভাষ দত্ত"। বাংলা ট্রিবিউন। নভেম্বর ১৬, ২০১৫। ১৪ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৭।  মারিয়া, শান্তা (৩ এপ্রিল ২০১৬)। "চিরসবুজ আলমগীর"। বিডিনিউজ টোয়েন্টিফোর ডটকম। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৭।  "দিতির সঙ্গে রোমান্টিক সিন করতে সমস্যা হতো: আলমগীর"। বাংলানিউজটোয়েন্টিফোরকম। ৩ এপ্রিল ২০১৬। সংগ্রহের তারিখ ১০ জুলাই ২০১৭।  মঈনুদ্দীন, অভি (৯ এপ্রিল ২০১৩)। "স্মৃতির ডানায় দিতি"। দৈনিক যুগান্তর। সংগ্রহের তারিখ ১০ জুলাই ২০১৭।  "না ফেরার দেশে চলে গেলেন চিত্রনায়িকা দিতি"। দৈনিক যুগান্তর। ২১ মার্চ ২০১৬। সংগ্রহের তারিখ ১০ জুলাই ২০১৭। [স্থায়ীভাবে অকার্যকর সংযোগ] ইন্টারনেট মুভি ডেটাবেজে স্বামী স্ত্রী (ইংরেজি)
ষষ্ঠীপদ চট্টোপাধ্যায়

ষষ্ঠীপদ চট্টোপাধ্যায় (৯ মার্চ ১৯৪১ — ৩ মার্চ ২০২৩) একজন ভারতীয় বাঙালি শিশুসাহিত্যিক যিনি রহস্য ও গোয়েন্দা কাহিনি লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনি পাণ্ডব গোয়েন্দা সিরিজ। ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে (৯ মার্চ ১৯৪১ খ্রিস্টাব্দ) হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তাঁর। ছোটবেলায় অ্যাডভেঞ্চার প্রিয় ছিলেন ও বিভিন্ন জায়গায় সাধু-সন্ন্যাসীর সঙ্গ করেছেন। তাঁর গল্প উপন্যাসে ভ্রমণের ছাপ পাওয়া যায়। রামরাজাতলাতে নিজ বাসভবনে থাকতেন এই সাহিত্যিক। ১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্য-রোমাঞ্চ কাহিনি, ভৌতিক গল্প, ভ্রমণকাহিনি লিখেছেন। ১৯৮১ সালে তাঁর সৃষ্ট পাণ্ডব গোয়েন্দার কাহিনি সর্বাধিক জনপ্রিয়তা দেয় তাঁকে। এই কাহিনিগুলি কার্টুন চিত্রে ছোটপর্দাতে পরিবেশিত হয়েছে। পাণ্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, কিশোর গোয়েন্দা তাতার এর অভিযান ইত্যাদি সিরিজ গোয়েন্দা কাহিনী রচনা করেছেন তিনি। তাতারের কাহিনী নিয়ে ২০১৯ সালে নির্মিত হয়েছে গোয়েন্দা তাতার। তাঁর প্রকাশিত গ্রন্থগুলির মধ্যে 'চতুর্থ তদন্ত', 'সোনার গণপতি হীরের চোখ', 'কাকাহিগড় অভিযান', 'সেরা রহস্য পঁচিশ', 'সেরা গোয়েন্দা পঁচিশ', 'রহস্য রজনীগন্ধার', 'দেবদাসী তীর্থ', 'কিংবদন্তীর বিক্রমাদিত্য', 'পুণ্যতীর্থে ভ্রমণ', 'কেদারনাথ', 'হিমালয়ের নয় দেবী' ইত্যাদির নাম করা যায়। দেহাবসানের কিছু পূর্বে তাঁর নিজের চয়ন করা শ্রেষ্ঠ পঁচিশটি অপ্রকাশিত উপন্যাস সংকলন "সেরা পঁচিশ" প্রকাশিত হয়। ষষ্ঠীপদ চট্টোপাধ্যায় ২০১৭ সালে শিশুসাহিত্যে তাঁর অবদানের জন্য পশ্চিমবঙ্গ সরকার প্রদত্ত পশ্চিমবঙ্গ বাংলা আকাদেমি পুরস্কার পেয়েছেন। সংবাদদাতা, নিজস্ব। "Sasthipada Chattopadhyay | প্রয়াত 'পাণ্ডব গোয়েন্দা'র স্রষ্টা ষষ্ঠীপদ চট্টোপাধ্যায়, বয়স হয়েছিল ৮২ বছর"। www.anandabazar.com। সংগ্রহের তারিখ ২০২৩-০৩-০৩।  ষষ্ঠীপদ চট্টোপাধ্যায় (২০০৫)। পান্ডব গোয়েন্দা সমগ্র ১। কলকাতা: আনন্দ পাবলিশার্স প্রা: লি:।  "UNCUT গোয়েন্দা তাতার"। Eisamay। ২০১৯-০১-০৪। সংগ্রহের তারিখ ২০১৯-০৮-১৮।  ষষ্ঠীপদ চট্টোপাধ্যায় (২০০৫)। সেরা রহস্য পঁচিশ। কলকাতা: আনন্দ পাবলিশার্স। পৃষ্ঠা ৬। আইএসবিএন 81-7756-371-8।  "ষষ্ঠীপদ চট্টোপাধ্যায়"। https://purushottam-bookstore.com। অরেঞ্জ পাবলিশার্স, কোলকাতা, ভারত। Archived from the original on ২১ মার্চ ২০২৩। সংগ্রহের তারিখ ১৫ জানুয়ারি ২০২৪।  |ওয়েবসাইট= এ বহিঃসংযোগ দেয়া (সাহায্য)উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ষষ্ঠীপদ চট্টোপাধ্যায় ও বাংলা সাহিত্যের রহস্য-রোমাঞ্চ প্রসঙ্গ"। ২৪ জুন ২০১৭। সংগ্রহের তারিখ ১০ জুলাই ২০১৭। [স্থায়ীভাবে অকার্যকর সংযোগ]
তাম্বুলপুর ইউনিয়ন

তাম্বুলপুর ইউনিয়ন বাংলাদেশের রংপুর জেলার পীরগাছা উপজেলার একটি ইউনিয়। উপজেলা শহর থেকে 8.8 কিলোমিটার পূর্বে অবস্থিত ইউনিয়ন টির বর্তমান ইউপি চেয়ারম্যান মোহাম্মদ বজলুর রশিদ মুকুল। মোট জনসংখ্যা 70 হাজার এবং শতকরা শিক্ষিতের হার 53% । সময় অবহেলিত থাকা ইউনিয়নটি বর্তমানে নানা উন্নয়ন প্রকল্পের দরুন অনেক অগ্রগতি লাভ করেছে। ইউনিয়নটির ভেতরের ব্রিজ কালভার্ট উন্নয়নের মাধ্যমে অর্থনৈতিক প্রসার ঘটেছে।
মাইজভাণ্ডার আহমদিয়া উচ্চ বিদ্যালয়

মাইজভাণ্ডার আহমদিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার ফটিকছড়ি উপজেলার লেলাং ইউনিয়ন[দমদমা গ্রামে অবস্থিত। ১৯১৬ সালে এ বিদ্যালয়টি প্রতিষ্ঠিত হয়। এ বিদ্যালয়ের প্রধান শিক্ষক জনাব আবুল কালাম। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন। বিদ্যালয়ে একটি একতলা এবং একটি তৃতীয় তলা ভবন রয়েছে। এ বিদ্যালয়ে সহ-শিক্ষা ব্যবস্থা রয়েছে। ফটিকছড়ি উপজেলার শিক্ষাপ্রতিষ্ঠানের তালিকা "সংরক্ষণাগারভুক্ত অনুলিপি"। ২৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৭।  "সংরক্ষণাগারভুক্ত অনুলিপি"। ৬ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২১।
অ্যাসটেরিক্স অ্যান্ড দ্য ফলিং স্কাই

অ্যাসটেরিক্স অ্যান্ড দ্য ফলিং স্কাই (ফরাসি: Le ciel lui tombe sur la tête, "তার মাথায় আকাশ ভেঙে পড়ে") হল আলবেয়ার ইউদেরজো রচিত ও অঙ্কিত অ্যাসটেরিক্স কমিক বই ধারাবাহিকের ৩৩শ খণ্ড। ২০০৫ সালের ১৪ অক্টোবর এই বইটি প্রকাশিত হয়। ইউদেরজো এই বইতেই অ্যাসটেরিক্স ধারাবাহিক শেষ না করার ব্যাপারে দৃঢ়সংকল্প ছিলেন। ফাইনান্সিয়াল টাইমস পত্রিকায় দেওয়া এক সাক্ষাৎকারে তিনি বলেন, "না, না, না, এটিই শেষ নয়। এই বইটির প্রচ্ছদটিতে প্রথম অ্যাসটেরিক্স কমিসের প্রচ্ছদপৃষ্ঠাটির ঠিক উল্টো ছবি দেখা গিয়েছে বলে কোনও কোনও সাংবাদিক এমনটাই মনে করেছিলেন। তা অবশ্য দেখা গিয়েছে। কিন্তু তার মাধ্যমে আমি এটা বলতে চাইনি যে এটিই শেষ বই।" অ্যাসটেরিক্স ধারাবাহিকের পূর্ববর্তী পর্বগুলি মোটামুটি ঐতিহাসিক প্রেক্ষাপটেই রচিত। কিন্তু এই বইতে তার থেকে বেরিয়ে এসে গল গ্রামটির উপর দু’টি প্রতিদ্বন্দ্বী ভিনগ্রহী মহাকাশযানের আবির্ভাব বর্ণিত হয়েছে। ভিনগ্রহীরা গ্রামে আসার আগে ওবেলিক্স আর অ্যাসটেরিক্স বুনো শুয়োর শিকারে গিয়ে শুকিয়ে কাঠ হয়ে যাওয়া একটি শুয়োরকে দেখে। গ্রামে ফিরে তারা দেখতে পায় গ্রামবাসীরাও মারামারি শুরু করার ঠিক আগের মুহুর্তে সেইভাবেই কাঠ হয়ে গেছে। সৌভাগ্যক্রমে এটাসেটামিক্সই কেবল স্বাভাবিক অবস্থায় ছিলেন। তিনি বলেন, তিনি তার একটু আগেই জাদু পানীয়ের স্বাদ পরীক্ষা করে দেখছিলেন। এতে অ্যাসটেরিক্স বুঝতে পারে, জাদু পানীয়ের প্রভাবেই তারা ওই অদ্ভুত পরিস্থিতির হাত থেকে মুক্ত থাকতে পেরেছে এবং ওবেলিক্স লুকিয়ে গোঁয়ার্তুমিক্সকে একটু জাদু পানীয় খাইয়েছে। অল্পক্ষণের মধ্যেই তারা দেখতে পায় দৈত্যাকার হলুদ একটি গোলকের আকৃতিবিশিষ্ট একটি মহাকাশযান গ্রামের উপরে এসে উপস্থিত হয়েছে। সেই মহাকাশযান থেকে টুন নামে এক ভিনগ্রহী জীব নেমে আসে। সে বলে, সে তার মহাকাশযানে অবতরণ সুইচটি বন্ধ করতে ভুলে গিয়েছিল বলে গ্রামের সবাই ওইভাবে কাঠ হয়ে গিয়েছে। কিছুক্ষণ বাদে মহাকাশযানটি সরে গেলে গ্রামবাসীরা আবার স্বাভাবিক অবস্থায় ফিরে আসে। দুষ্ট ভিনগ্রহী নাগম্যা আরও বেশি গ্রহ জয় করার জন্য গলেদের "ব্রহ্মাণ্ড-বিখ্যাত" "মহাস্ত্র"টির (এটাসেটামিক্সের জাদু পানীয়) গোপন কথা জানতে ও তা বাজেয়াপ্ত করতে চাইছিল। যদিও সেই অস্ত্রটি ধ্বংস করার উদ্দেশ্য নিয়ে টুন আগেই গল গ্রামে এসে উপস্থিত হয়। শেষে দেখা যায়, জাদু পানীয়টি ভিনগ্রহীদের অনেক পরিকল্পনার ক্ষতিসাধন করছে। নাগম্যা পরাজিত হয়ে পৃথিবী ছেড়ে চলে যেতে বাধ্য হয়। টুনও পৃথিবী ছেড়ে চলে যায়। কিন্তু যাবার আগে সে গ্রামবাসীদের স্মৃতি থেকে তাদের আগমনের ইতিবৃত্ত মুছে দিয়ে যায়। কারণ, জাদু পানীয় তার শারীরবৃত্তের সঙ্গে সঙ্গতিপূর্ণ না হওয়ায় সে যখন সাময়িকভাবে বিশাল আকার ধারণ করেছিল, তখন তাকে যথেষ্ট বিব্রত হতে হয়। এই বইতে ভিনগ্রহীদের ছবি আঁকা হয়েছে দু’টি আদলে। একদিকে আছে আমেরিকান কমিক বইয়ের সদা-হাস্যমুখ ওয়াল্ট ডিজনি ও ডিসি কমিকস সুপারহিরোর ধাঁচ, এবং অন্যাদিকে আছে জাপানের ভবিষ্যৎকালীন রোবট ও পোকামাকড়ের আকৃতিবিশিষ্ট ম্যাগনা ধাঁচ। ২০০৬ ইগল পুরস্কার – শ্রেষ্ঠ ইউরোপীয় কমিক Financial Times টেমপ্লেট:Asterix/Clear
জাকারিয়া আল-কাজউইনি

জাকারিয়া আল-কাজউইনি হচ্ছেন ত্রয়োদশ শতাব্দীর ইসলামি স্বর্ণযুগের একজন ফারসী জ্যোতির্বিজ্ঞানী। তিনি ইরানের কাজউইন শহরে ৬০০ হিজরি/ ১২০৩ খ্রিষ্টাব্দে জন্মগ্রহণ করেন। তিনি নবী মুহাম্মাদের একজন বিশিষ্ট সাহাবী আনাস ইবনে মালিকের বংশধর. Bosworth, C.E. (১৯৯০)। দ্যা এনসাইক্লোপিডিয়া অব ইসলাম , Vol IV (2. impression. সংস্করণ)। লেইডেন [u.a.]: ব্রিল। পৃষ্ঠা ৮৬৫। আইএসবিএন 9004057455। He drew his origin from an Arab family (his ancestor, Shaykh Abu 'l-Kasim b. Hibat Allah al-Kazwini, was probably descended from Anas b. Malik [q.v.]), who had been Persianised after settling at Kazwin in Persia.  |সংগ্রহের-তারিখ= এর |ইউআরএল= প্রয়োজন (সাহায্য) Al-Qazwīnī, Zakariyā Ibn Muḥammad Ibn Maḥmūd, Abū Yaḥyā." Complete Dictionary of Scientific Biography. 2008. Encyclopedia.com. 10 Apr. 2013
বাহামূত

বাহামূত হলো আরব পুরাণশাস্ত্র অনুযায়ী এক বিশাল মাছ যা মহাকাশে বিদ্যমান এক পাত্র পানিতে ভাসমান।